മൃഗാശുപത്രി സേവനം വീടുകളില് ലഭ്യമാകുന്നില്ലെന്ന് പരാതി കടയ്ക്കാവൂര്: അഞ്ചുതെങ്ങ് മൃഗാശുപത്രിയുടെ സേവനം വീടുകളിലെ വളര്ത്തുമൃഗങ്ങള്ക്ക് ലഭ്യമാകുന്നില്ലെന്ന് ആക്ഷേപം. കഴിഞ്ഞദിവസം അഞ്ചുതെങ്ങ് നെടുങ്ങണ്ട സ്വദേശിയുടെ നാല്ക്കാലിക്ക് രോഗബാധയു ണ്ടായതിനെതുടര്ന്ന് മൃഗാശുപത്രിയെ സമീപിച്ചെങ്കിലും ഡോക്ടര് വീട്ടിലെത്തി പരിശോധിക്കുവാന് തയാറായില്ലെന്നും പകരം ഗുളികകള് നല്കി ഉടമയെ തിരിച്ച് അയച്ചതായുമാണ് ആക്ഷേപം. നാല്ക്കാലിയുടെ സ്ഥിതി മോശമായതിനെത്തുടര്ന്ന് ഉടമസ്ഥന് വര്ക്കലയില് നിന്നും ആയിരം രൂപയോളം ചെലവഴിച്ച് മൃഗ ഡോക്ടറെ എത്തിക്കുകയും ട്രിപ്പ് ഉള്പ്പടെ നല്കി നാല്കാലിയുടെ ജീവന് രക്ഷിക്കുകയുമായിരുന്നു. ഈ നടപടിക്കെതിരെ അഞ്ചുതെങ്ങ് നെടുങ്ങണ്ട പത്മാലയത്തില് സച്ചിന് മുഖ്യമന്ത്രിയ്ക്ക് പരാതി നല്കി.